b"\n_START_ARTICLE_\nMusa (planta)\n_START_SECTION_\nSistem\xc3\xa0tica i taxonomia\n_START_PARAGRAPH_\nEl g\xc3\xa8nere  Musa tradicionalment s'ha classificat en cinc seccions biol\xc3\xb2giques (Ingentimusa, Australimusa, Callimusa, Musa i Rhodochlamys) per\xc3\xb2 el 2002 es van reduir a tres i recentment s'ha abandonat la separaci\xc3\xb3 en seccions per les proves gen\xc3\xa8tiques._NEWLINE_De les distintes esp\xc3\xa8cies del g\xc3\xa8nere s'han desenvolupat diferents grups de bananes comestibles. El grup que de bon tros est\xc3\xa0 m\xc3\xa9s est\xc3\xa8s \xc3\xa9s el derivat de les esp\xc3\xa8cies Musa acuminata (principalment) i Musa balbisiana ja sigui sols o en combinacions h\xc3\xadbrides. Un altre grup m\xc3\xa9s petit deriva de la secci\xc3\xb3 Callimusa (abans classificada com Australimusa) restringit a la Polin\xc3\xa8sia.\n_START_SECTION_\nHist\xc3\xb2ria\n_START_PARAGRAPH_\nDes de temps de Linnaeus (segle XVIII) fins a la d\xc3\xa8cada de 1940 les bananes van rebre diferents noms cient\xc3\xadfics com el de Musa cavendishii com si foren esp\xc3\xa8cie si no h\xc3\xadbrids com passa en realitat a m\xc3\xa9s d'haver tingut mutacions i selecci\xc3\xb3 humana. A partir de la d\xc3\xa8cada de 1950 va quedar clar que era millor donar als pl\xc3\xa0tans noms de cultivars."